**Zmluva na dodanie projektu - redizajn procesov a optimalizácie pracovných činností a s tým spojených služieb**

uzatvorená podľa § 536 až 565 a § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „zmluva“)

## Zmluvné strany

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: ...........................................................................

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919

 <platí pre domáceho uchádzača>

SK60 0720 0000 0000 0000 2129

<platí pre zahraničného uchádzača>

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ v príslušnom gramatickom tvare)

a

**Poskytovateľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Č. účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ ďalej spolu označovaní ako „zmluvné strany“)

## Preambula

Objednávateľ ako verejný obstarávateľ vyhlásil oznámením č. ....................., zverejneným vo Vestníku verejného obstarávania č. .....................dňa ....................., nadlimitnú zákazku s názvom *„Redizajn procesov a optimalizácie pracovných činností“*. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

## Článok I

## Účel zmluvy

Účelom tejto zmluvy je ustanovenie zmluvných záväzkov najmä na zabezpečenie vykonania (vytvorenia) a dodania projektu s názvom „*Redizajn procesov a optimalizácie pracovných činností“,* ktorým objednávateľ od poskytovateľa získa prehľad o skutočnej situácii a aktuálnej výkonnosti jednotlivých procesov, odporúčania na zlepšenie ich fungovania a následne podpora pri riadení zmien, ktoré sa vedenie objednávateľa rozhodne na základe tejto analýzy realizovať. V prípade stanovenia konkrétnych odporúčaní, ktoré bude chcieť objednávateľ implementovať, bude poskytovateľ poskytovať služby podpory riadenia implementácie výsledkov predmetného projektu so zameraním na odborné poradenstvo a konzultácie prostredníctvom senior projektového manažéra.

## Článok II

## Predmet zmluvy

1. Predmetom tejto zmluvy je záväzok poskytovateľa:
2. vykonať (vytvoriť) a odovzdať dielo – projekt redizajnu procesov a optimalizácie pracovných činností (ďalej len „projekt“) v súlade s cieľom, rozsahom, podmienkami a spôsobom určenými v tejto zmluve,
3. poskytovať služby podpory riadenia implementácie výsledkov projektu (ďalej len „služby podpory riadenia implementácie“) na základe písomnej objednávky objednávateľa v súlade s cieľom, rozsahom, podmienkami a spôsobom určenými v tejto zmluve (ďalej spolu ako „predmet plnenia“),

pričom objednávateľ sa zaväzuje za riadne a včas poskytnutý predmet plnenia zaplatiť dohodnutú cenu, ktorá je stanovená v článku V bode 3 a bode 4 tejto zmluvy.

1. Špecifikácia predmetu plnenia je stanovená v prílohe 1 tejto zmluvy.

## Článok III

## Podmienky vykonania, dodania a odovzdania projektu

1. Poskytovateľ sa zaväzuje vykonať a dodať projekt na vlastnú zodpovednosť v súlade s ustanoveniami tejto zmluvy, pričom sa zaväzuje pri vykonávaní projektu plniť písomné pokyny objednávateľa (koordinačnej pracovnej skupiny objednávateľa) a vykonať (vytvoriť) projekt prostredníctvom osôb (kľúčových expertov) určených a spĺňajúcich požiadavky na odbornú spôsobilosť podľa prílohy 2 tejto zmluvy, a to v rozsahu a vymedzenia počtu človekodní (osobohodín) určených na jednotlivé osoby v prílohe 2 tejto zmluvy.
2. Poskytovateľ zodpovedá za všetky nedostatky a vady, ktoré má projekt v čase odovzdania objednávateľovi.
3. Poskytovateľ sa zaväzuje, že pri vykonaní projektu bude postupovať s riadnou odbornou starostlivosťou a zodpovedá za kvalitu projektu, ako aj za kvalitu tej časti projektu, ktorú bude vykonávať poskytovateľov subdodávateľ.
4. Poskytovateľ sa zaväzuje vykonať (vytvoriť) a odovzdať projekt v slovenskom jazyku a odovzdať ho objednávateľovi v elektronickej podobe (vo formáte .pdf, .word, prípadne v zmluvnými stranami písomne odsúhlasenom formáte) a v listinnej podobe v dvoch rovnopisoch.
5. Na účely určenia jednotlivých výstupov základných aktivít v projekte, ich rozsahu a termínov sa zriaďuje Riadiaci výbor projektu, v ktorom sú zastúpené oprávnené osoby objednávateľa a senior projektový manažér poskytovateľa určený v prílohe 2 tejto zmluvy. Zásady spôsobu výkonu činnosti Riadiaceho výboru projektu objednávateľ do 15 pracovných dní odo dňa nadobudnutia účinnosti tejto zmluvy písomne oznámi poskytovateľovi. Riadiaci výbor projektu bude zabezpečovať preberacie konanie odovzdania a prevzatia jednotlivých výstupov základných aktivít v projekte. Preberacie konanie je proces odovzdania a prevzatia jednotlivých výstupov základných aktivít v projekte v termíne určenom Riadiacim výborom projektu.
6. Poskytovateľ splní svoj záväzok určený v článku II bode 1 písm. a) tejto zmluvy až jeho protokolárnym odovzdaním a prevzatím (ďalej len „akceptačný protokol“) podpísaným oprávnenými osobami oboch zmluvných strán; akceptačný protokol sa vystavuje v dvoch rovnopisoch, a to po jednom rovnopise pre každú zmluvnú stranu. Akceptačný protokol vyjadruje najmä objednávateľovu akceptáciu odovzdávaného projektu, pričom pri odmietnutí prevzatia projektu objednávateľom sa vyhotoví zápisnica, kde sa uvedú dôvody odmietnutia objednávateľovho prevzatia projektu. Ak objednávateľ odmietne prevziať projekt pre jeho nedostatky, toto preberacie konanie sa zopakuje podľa zásad dohodnutých v tomto článku tejto zmluvy. Akceptačný protokol musí okrem základných údajov o predmete plnenia obsahovať aj posúdenie úrovne splnenia špecifikácie projektu určenej v tejto zmluve a jeho súlad s určenými parametrami projektu podľa prílohy 1 tejto zmluvy.
7. Poskytovateľ sa zaväzuje jednotlivé výstupy záverečnej správy projektu objednávateľovi prezentovať v mieste jeho sídla určeného v záhlaví tejto zmluvy.

## Článok IV

## Podmienky poskytovania služby podpory riadenia implementácie

1. Poskytovateľ sa zaväzuje poskytnúť objednávateľovi služby podpory riadenia implementácie navrhovaných zmien ak si ich objednávateľ písomné objedná, a to v maximálnom rozsahu určenom v článku V bode 6 tejto zmluvy, počas doby trvania tejto zmluvy. Objednávateľ nie je povinný odobrať žiadne minimálne množstvo služieb implementácie, pričom objednávateľ si môže čerpať služby implementácie aj čiastkovo. Rozsah osobohodín bude vychádzať z predpokladaného množstva potrebných osobohodín určených na implementáciu príslušného navrhovaného odporúčania uvedenom v návrhu plánu implementácie jednotlivých odporúčaných zmien. Cena za čiastkové poskytnutie služby implementácie sa bude vypočítavať ako násobok poskytnutých osobohodín a ceny za jednu osobohodinu, ktorá je dohodnutá v článku V bode 4 tejto zmluvy.
2. Písomnú objednávku na poskytnutie služby podpory riadenia implementácie objednávateľ zasiela poskytovateľovi prostredníctvom elektronickej pošty (e-mail), osobne, licencovaným kuriérom alebo poštou ako doporučenú zásielku na adresu jeho sídla.
3. Písomná objednávka objednávateľa na poskytnutie služby podpory riadenia implementácie obsahuje najmä identifikačné údaje zmluvných strán, číslo objednávky, množstvo a špecifikáciu služby podpory riadenia implementácie a označenie oprávnenej osoby objednávateľa. Písomnú objednávku je poskytovateľ povinný uchovať na účely fakturácie. V prípade objednávky doručovanej osobne, licencovaným kuriérom alebo poštou na adresu sídla poskytovateľa, musí objednávka obsahovať aj podpis oprávnenej osoby objednávateľa.
4. Lehota pre potvrdenie písomnej objednávky zo strany poskytovateľa je dva (2) pracovné dni odo dňa jej doručenia. V prípade, že poskytovateľ nebude môcť objednané služby podpory riadenia implementácie poskytnúť v súlade s objednávkou objednávateľa, a to vzhľadom na objednané množstvo služby podpory riadenia implementácie alebo jej špecifikáciu, je povinný túto skutočnosť objednávateľovi oznámiť v lehote dvoch (2) pracovných dní odo dňa doručenia objednávky, spolu s návrhom zmien (napr. v množstve, špecifikácii a pod.). Objednávateľ poskytovateľovi do dvoch (2) pracovných dní odo dňa doručenia oznámenia poskytovateľa, ktorého predmetom je návrh zmien, oznámi, či s navrhovanými zmenami súhlasí alebo nesúhlasí. Oznámenia podľa tohto bodu budú doručované elektronickou poštou (e-mail), osobne, licencovaným kuriérom alebo poštou. Počítanie času podľa tohto bodu tejto zmluvy sa prerušuje počas dní pracovného voľna, pracovného pokoja a sviatkov.
5. Zmluvné strany sú povinné zabezpečiť podmienky pre prijímanie písomností osobne a prostredníctvom elektronickej pošty (e-mail), a to každý pracovný deň od 8.00 h do 15.00 h.
6. V prípade, ak poskytnutý predmet plnenia – služby podpory riadenia implementácie nebude zodpovedať požiadavke objednávateľa určenej v písomnej objednávke alebo budú zistené iné vady tohto predmetu plnenia, objednávateľ nepodpíše protokol o prebraní toho predmetu plnenia a túto skutočnosť spolu s uvedením výhrad v lehote 5 pracovných dní oznámi poskytovateľovi a vráti na dopracovanie. Poskytovateľ je povinný zistené nedostatky, vady na vlastné náklady odstrániť bez zbytočného odkladu, najneskôr však do 10 pracovných dní odo dňa ich oznámenia zo strany objednávateľa; to neplatí ak sa zmluvné strany dohodnú inak. Následne objednávateľ schváli (podpíše) prepracovaný alebo doplnený protokol alebo v prípade neodstránenia uplatnených výhrad ho opätovne vráti na ďalšie dopracovanie.
7. Poskytovateľ sa zaväzuje počas celej doby trvania tejto zmluvy zabezpečiť poskytovanie služby podpory riadenia implementácie osobou určenou (Kľúčový expert č. 1 – Senior projektový manažér) a spĺňajúcou požiadavky na odbornú spôsobilosť (kvalifikáciu a skúsenosť) podľa prílohy 2 tejto zmluvy, a to v rozsahu a vymedzeniu počtu človekodní (osobohodín) určených na túto osobu v prílohe 2 tejto zmluvy.
8. Poskytovateľ sa zaväzuje poskytovať služby podpory riadenia implementácie v slovenskom jazyku.
9. Poskytovateľ sa ďalej zaväzuje, že priebeh poskytovania služby podpory riadenia implementácie a vykonávanie (vytváranie) projektu nebude obmedzovať činnosť a chod jednotlivých organizačných útvarov objednávateľa a bude uskutočňovaný pri zabezpečení všetkých potrebných činností za plnej prevádzky objednávateľa.

## Článok V

## Cena a platobné podmienky

1. Ceny za predmet plnenia v rozsahu stanovenom touto zmluvou boli dojednané dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Celková maximálna možná cena spolu za poskytnutie predmetu plnenia tejto zmluvy je stanovená finančným limitom, ktorý je určený cenou za vykonanie (vytvorenie) a dodanie projektu podľa článku II bodu 1 písm. a) tejto zmluvy spolu s cenou za poskytnutie 100 osobodní/človekodní (800 osobohodín) služby podpory riadenia implementácie podľa článku II bodu 1 písm. b) tejto zmluvy a je stanovená vo výške <vyplní uchádzač> eur bez DPH (slovom: <vyplní uchádzač> eur bez DPH).
3. Cena za vykonanie (vytvorenie) a dodanie projektu riadne a včas je stanovená vo výške <vyplní uchádzač> eur bez DPH (slovom: <vyplní uchádzač> eur bez DPH).
4. Cena za poskytnutie jedného osobodňa/človekodňa služby podpory riadenia implementácie je stanovená vo výške <vyplní uchádzač> eur bez DPH (slovom: <vyplní uchádzač> eur bez DPH), cena za 100 osobodní/človekodní <vyplní uchádzač> eur bez DPH (slovom: <vyplní uchádzač> eur bez DPH) (cena sa vypočíta ako 100- násobok ceny za jeden osobodeň/človekodeň).
5. Cena za poskytnutý predmet plnenia zahŕňa všetky náklady poskytovateľa vzniknuté v príčinnej súvislosti s jeho poskytnutím (napr. náklady spojené so zmenou projektu po písomnom pokyne objednávateľa, náklady súvisiace s pobytom osôb poskytovateľa na pracovisku objednávateľa, cestovné, stravné, ubytovacie náklady, ako aj všetky ostatné náklady súvisiace s poskytovaním predmetu plnenia tejto zmluvy).
6. Poskytovateľ sa zaväzuje poskytnúť objednávateľovi služby podpory riadenia implementácie, ak si ich objednávateľ objedná, a to v maximálnom rozsahu 100 osobodní/človekodní, počas trvania tejto zmluvy. Osobodeň/človekodeň znamená jedna (1) osoba a osem (8) hodín práce počas pracovnej doby (od 8:00 h do 16:00 h) počas pracovných dní, pričom sa počíta iba naplnených osem hodín.
7. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Objednávateľ vyhlasuje, že má výlučný prístup k uvedenej e-mailovej adrese. Zmluvné strany sú oprávnené zmeniť e-mailové adresy uvedené v tomto bode, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru zaručeným elektronickým podpisom. Zmluvné strany sa dohodli, že elektronická faktúra musí spĺňať náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.
8. Za deň doručenia elektronickej faktúry objednávateľovi sa považuje deň odoslania elektronickej faktúry na adresu faktury.ofr@nbs.sk. Zmluvné strany sa dohodli, že v prípade pochybností sa elektronická faktúra považuje za doručenú uplynutím troch pracovných dní odo dňa preukázateľného odoslania elektronickej faktúry objednávateľovi prostredníctvom elektronickej pošty na e-mailovú adresu faktury.ofr@nbs.sk. Ak objednávateľ elektronickú faktúru v obvyklej dobe jej doručenia nemá doručenú na e-mailovú adresu faktury.ofr@nbs.sk je jeho povinnosťou nahlásiť túto skutočnosť bez zbytočného odkladu na kontaktný e-mail poskytovateľa. V tomto prípade je poskytovateľ povinný doručiť objednávateľovi faktúru v listinnej podobe na adresu jeho sídla uvedenú v záhlaví tejto zmluvy.
9. Poskytovateľovi vzniká právo vystaviť faktúru za vykonanie (vytvorenie) a dodanie projektu až po objednávateľom podpísaní akceptačného protokolu a riadnom doručení vyplneného pracovného výkazu jednotlivej osoby, ktorého vzor objednávateľ poskytovateľovi do 10 pracovných dní odo dňa nadobudnutia účinnosti zmluvy doručí.
10. Poskytovateľovi vzniká právo vystaviť faktúru za poskytnuté služby podpory riadenia implementácie až po jej protokolárnom odsúhlasení (podpise) objednávateľom, pričom povinnou súčasťou protokolu o prebraní služby podpory riadenia implementácie je riadne vyplnený pracovný výkaz, ktorého vzor objednávateľ poskytovateľovi do 10 pracovných dní odo dňa nadobudnutia účinnosti zmluvy doručí.
11. V prípade, že faktúra nebude po vecnej a formálnej stránke správne vyhotovená, nebude obsahovať všetky údaje ustanovené zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), bude obsahovať nesprávne údaje alebo nebude jej súčasťou riadne vyplnený pracovný výkaz, objednávateľ ju vráti na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej (doplnenej) faktúry objednávateľovi. <text v bode 11 v znení: „nebude obsahovať všetky údaje ustanovené zákonom č. 222/2004 Z. z. o dani z pridanej hodnoty v znení neskorších predpisov“, platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač tento text v bode 11 odstráni>
12. Poskytovateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na odstúpenie od tejto zmluvy. <Text platí pre domáceho uchádzača, ktorý je platiteľom DPH, zahraničný poskytovateľ tento text odstráni>
13. Objednávateľ neposkytne poskytovateľovi na úhradu odplaty žiadny finančný preddavok ani zálohovú platbu.
14. Ak poskytovateľ nemá sídlo v Slovenskej republike, tak najneskôr do doby vyhotovenia prvej faktúry predloží objednávateľovi originál potvrdenia o mieste daňovej rezidencie alebo jeho úradne overenú kópiu. Počas trvania tejto zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania tejto zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v tomto článku tejto zmluvy.
15. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
16. Faktúry sú splatné do 30 dní odo dňa ich doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
17. K cene predmetu zmluvy bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že poskytovateľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny. Za správne vyčíslenie výšky DPH zodpovedá v plnom rozsahu poskytovateľ.

## Článok VI

## Termín a miesto plnenia

1. Poskytovateľ sa zaväzuje vykonať (vytvoriť) a dodať objednávateľovi projekt do šiestich (6) mesiacov odo dňa nadobudnutia účinnosti tejto zmluvy.
2. Poskytovateľ sa zaväzuje začať poskytovať služby podpory riadenia implementácie do 5 pracovných dní odo dňa doručenia písomnej objednávky na služby podpory riadenia implementácie.
3. Miestom dodania projektu a poskytovania služby podpory riadenia implementácie je sídlo objednávateľa určené v záhlaví tejto zmluvy.

## Článok VII

## Doba trvania zmluvy

Táto zmluva sa uzatvára na dobu určitú, ktorá končí vyčerpaním finančného limitu určeného v článku V bode 2 tejto zmluvy alebo uplynutím 12 mesiacov odo dňa nadobudnutia jej účinnosti, podľa toho, ktorá skutočnosť nastane skôr. Ukončenie tejto zmluvy nemá vplyv na práva a povinnosti ustanovené všeobecne záväznými právnymi predpismi a práva a povinnosti ustanovené napr. v článku X bode 1 a bode 2 tejto zmluvy.

## Článok VIII

## Osobitné ustanovenia

1. Poskytovateľ sa zaväzuje do 7 pracovných dní od nadobudnutia účinnosti tejto zmluvy písomne doručiť objednávateľovi zoznam kontaktných osôb poskytovateľa oprávnených konať vo veciach zmluvných vrátane oprávnených osôb plniť predmet zmluvy, a to v rozsahu: meno a priezvisko, telefónne číslo, e-mailová adresa, (ďalej len „zoznam oprávnených osôb poskytovateľa“). Každá zmena v zozname oprávnených osôb poskytovateľa musí byť písomne doručená objednávateľovi najneskôr 7 dní pred vykonaním zmeny, pričom v prípade zmeny osoby určenej v prílohe 2 tejto zmluvy je daná povinnosť uzatvoriť písomný dodatok v súlade s článkom XVIII bod 1 tejto zmluvy.
2. Poskytovateľ podpisom tejto zmluvy potvrdzuje a zaväzuje sa, že ak sa na plnení tejto zmluvy budú podieľať osoby zamestnané poskytovateľom, tak to sú iba osoby ním legálne zamestnané v súlade s právnym poriadkom Slovenskej republiky.
3. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb prostredníctvom ktorých plní túto zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.
4. V prípade, ak poskytovateľ poruší svoju povinnosť podľa bodu 2 tohto článku tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.
5. Poskytovateľ sa zaväzuje počas celej doby trvania tejto zmluvy byť zapísaný v registri partnerov verejného sektora v prípade ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
6. Objednávateľ sa zaväzuje do 7 pracovných dní od nadobudnutia účinnosti tejto zmluvy písomne doručiť poskytovateľovi zoznam kontaktných osôb objednávateľa oprávnených konať vo veciach zmluvných vrátane oprávnených osôb vo veciach plnenia predmetu zmluvy, a to v rozsahu: meno a priezvisko, funkcia, telefónne číslo, e-mailová adresa (ďalej len „zoznam oprávnených osôb objednávateľa“). Zmena oprávnenej osoby objednávateľa musí byť zaslaná poskytovateľovi písomne najneskôr 7 pracovných dní pred vykonaním zmeny.
7. Poskytovateľ sa zaväzuje akceptovať počas vykonávania projektu až do jeho riadneho odovzdania a prebratia objednávateľom všetky objednávateľove žiadosti o zmenu projektu, ktorých potreba vyplynie počas vykonávania projektu, pričom vykonaním týchto zmien nemá poskytovateľ nárok na zvýšenie ceny projektu.
8. Zmluvné strany sa zaväzujú navzájom informovať o všetkých skutočnostiach, ktoré môže v podstatnej miere ovplyvniť poskytnutie predmetu plnenia.
9. Poskytovateľ po vykonaní projektu nie je oprávnený tento projekt alebo jeho časť bez predchádzajúceho písomného súhlasu objednávateľa použiť a ani udeliť súhlas na jeho použitie tretej strane.
10. Na účely tejto zmluvy sa vadou projektu rozumie najmä odchýlka v kvalite, kvantite a parametroch projektu, ktoré sú určené touto zmluvou a písomnými pokynmi objednávateľa. Za vadu sa považuje tiež skutočnosť (stav), kedy sa nedosiahol účel, cieľ projektu stanovený v tejto zmluve.

## Článok IX

## Mimoriadna udalosť

1. V prípade, ak nastane skutočnosť, okolnosť majúca svoj pôvod v ohrození verejného zdravia (ďalej ako „mimoriadna udalosť“) a následkom nej objednávateľ akokoľvek obmedzí svoju činnosť v rozsahu mu ustanovenom všeobecne záväzným právnym predpisom SR, právnym aktom Európskej únie alebo touto zmluvou (ďalej ako „obmedzená prevádzka“) sa zmluvné strany dohodli, že záväzky pre nich plynúce z tejto zmluvy sa v oblasti lehôt (článok IV tejto zmluvy), termínov (článok VI tejto zmluvy), podmienok vykonávania, vykonania projektu (článok III tejto zmluvy) a doručovania (článok XV tejto zmluvy) riadia prednostne podľa ustanovení tohto článku zmluvy, pokiaľ nebudú v rozpore so všeobecne záväzným právnym predpisom SR alebo právnym aktom EÚ.
2. Lehoty ustanovené v článku IV tejto zmluvy a termíny ustanovené v článku VI tejto zmluvy vznikom obmedzenej prevádzky spočívajú, neplynú; to neplatí, ak počas obmedzenej prevádzky je podľa objednávateľa možné postupovať v súlade s lehotami a termínmi stanovenými touto zmluvou.
3. Doručovanie písomnosti sa v prípade vzniku obmedzenej prevádzky vykonáva výlučne v elektronickej podobe za použitia komunikačných prostriedkov štandardných pre objednávateľa (Microsoft Teams) a v prípade dôverných informácií prípadne informácií požívajúcich osobitnú právnu ochranu sa používa vzdialený prístup poskytnutý objednávateľom, pričom v prípade použitia vzdialeného prístupu poskytovateľom sa on zaväzuje uzavrieť s objednávateľom zmluvu o vzdialenom prístupe.
4. Zmluvné strany sa dohodli, že na vzájomnú komunikáciu (videokonferencie) a súčinnosť v prípade vzniku obmedzenej prevádzky použijú komunikačné prostriedky štandardné pre objednávateľa.
5. Na ustanovenia o podmienkach vykonania a odovzdania projektu (článok III tejto zmluvy) sa bod 3 tohto článku a bod 4 tohto článku vzťahuje primerane.
6. Zánik obmedzenej prevádzky nastáva písomným rozhodnutím objednávateľa, pričom ten je povinný túto skutočnosť písomne oznámiť poskytovateľovi. Objednávateľ je oprávnený rozhodnúť o zániku obmedzenej prevádzky najmä z dôvodu zrušenia mimoriadnej situácie vládou Slovenskej republiky, ktorá bola vyhlásená z dôvodu mimoriadnej udalosti.

## Článok X

## Dôverné informácie

1. Poskytovateľ sa zaväzuje zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na poskytnutie predmetu plnenia.
2. Poskytovateľ sa zaväzuje zachovávať mlčanlivosť o všetkých informáciách, výstupoch z aktivít podľa prílohy 1 tejto zmluvy, výstupoch z projektu a skutočnostiach s ktorými počas plnenia predmetu zmluvy príde do styku a neposkytovať ich tretej osobe bez predchádzajúceho písomného súhlasu objednávateľa, a to aj po ukončení tejto zmluvy; objednávateľ ich pri uzatvorení tejto zmluvy alebo pri plnení tejto zmluvy označí ako dôverné, prípadne ich označí ako informáciu majúcu charakter informácie požívajúcej osobitnú právnu ochranu v zmysle všeobecne záväzných právnych predpisov.

## Článok XI

## Subdodávateľ

1. Poskytovateľ potvrdzuje, že podľa § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v prílohe 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu plnenia prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.
2. Poskytovateľ je povinný bezodkladne písomne oznámiť objednávateľovi zmenu subdodávateľa, pričom je povinný poskytnúť objednávateľovi údaje o tomto novom subdodávateľovi v rozsahu určenom v § 41 zákona o verejnom obstarávaní a podiel zákazky, ktorý má poskytovateľovi v úmysle tomuto subdodávateľovi zadať.
3. Počas trvania tejto zmluvy je poskytovateľ oprávnený zmeniť subdodávateľa uvedeného v prílohe 3 tejto zmluvy výlučne na základe dodatku k tejto zmluve. Poskytovateľ je oprávnený zmeniť subdodávateľa uvedeného v prílohe 3 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená.
4. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
5. Za účelom preukázania splnenia povinnosti v zmysle predchádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe 3 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.

## Článok XII

## Autorské práva

1. V prípade, že projekt - dielo alebo jeho ktorákoľvek časť, ktorého vykonanie a dodanie je predmetom tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), čím požíva jeho ochranu, poskytovateľ týmto udeľuje objednávateľovi (nadobúdateľovi) súhlas na použitie projektu - diela (ďalej ako „licencia“), a to na všetky použitia projektu - diela známe ku dňu uzatvorenia tejto zmluvy alebo ktoré vyplynú z potrieb vykonávania činnosti objednávateľa alebo z použitia projektu - diela v budúcnosti. Objednávateľ je na základe poskytnutej licencie oprávnený s projektom - dielom akokoľvek disponovať a nakladať, a to najmä:

a) projekt - dielo alebo jeho časti použiť a používať na účely súvisiace s činnosťou objednávateľa,

b) rozhodovať o jeho použití,

c) projekt - dielo upravovať, meniť a spracovávať,

d) vyhotovovať rozmnoženiny projektu - diela alebo jeho častí,

e) použiť projekt - dielo alebo jeho časti na vytvorenie nového diela,

f) zverejniť a rozširovať projekt - dielo,

g)udeliť súhlas na použitie projektu - diela akýmkoľvek tretím osobám,

h) akýmkoľvek iným spôsobom použiť projekt - dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.

1. Poskytovateľ týmto bezodplatne udeľuje objednávateľovi výhradnú licenciu v územne a vecne neobmedzenom rozsahu, bez časového obmedzenia, a to na celú dobu trvania majetkových práv k projektu - dielu v zmysle Autorského zákona.

## Článok XIII

## Zmluvné pokuty a sankcie

1. Objednávateľ má právo na zmluvnú pokutu ak:
2. poskytovateľ nedodá projekt do šiestich (6) mesiacov odo dňa nadobudnutia účinnosti tejto zmluvy, a to vo výške 1000 eur bez DPH, a to za každý aj začatý deň omeškania,
3. poskytovateľ poruší svoj záväzok určený v článku X bode 1 alebo 2 tejto zmluvy, a to vo výške 25 000 eur bez DPH,
4. poskytovateľ nezačne poskytovať služby podpory riadenia implementácie do piatich (5) pracovných dní odo dňa doručenia písomnej objednávky na služby podpory riadenia implementácie, a to vo výške 500 eur bez DPH za každý aj začatý deň omeškania,
5. poskytovateľ poskytol služby podpory riadenia implementácie v rozpore so svojím záväzkom podľa článku IV bodu 7 tejto zmluvy, a to vo výške 35 000 eur bez DPH,
6. poskytovateľ poruší svoj záväzok (aj jednotlivý) určený v článku III bode 1 tejto zmluvy, a to vo výške 35 000 eur bez DPH alebo
7. poskytovateľ poruší svoj záväzok podľa článku XI bodu 4 tejto zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 10 000 eur bez DPH.
8. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy požadovať od poskytovateľa aj náhradu škody v celom rozsahu, ktorá mu takýmto porušením povinnosti vznikla.
9. V prípade omeškania platby za predmet plnenia má poskytovateľ právo fakturovať objednávateľovi úrok z omeškania vo výške 0,02 % z dlžnej čiastky za každý deň omeškania.

## Článok XIV

## Vyššia moc

1. Za porušenie tejto zmluvy sa nepovažuje, ak ktorákoľvek zo zmluvných strán nemôže plniť svoje zmluvné záväzky (povinnosti) z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).
2. Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady.
3. Pokiaľ sa zmluvné strany písomne nezmluvnú inak, zmluvou dohodnuté termíny sa predlžujú o dobu trvania okolností vylučujúcich zodpovednosť/vis maior.

## Článok XV

## Doručovanie

1. Zmluvné strany sa dohodli, že písomnosti si budú navzájom doručovať v listinnej podobe osobne, licencovaným kuriérom alebo poštou ako doporučenú zásielku, a to na adresy sídiel zmluvných strán uvedených v záhlaví tejto zmluvy, prípadne na iné korešpondenčné adresy písomne oznámené druhej zmluvnej strane podľa bodu 4 tohto článku tejto zmluvy; to neplatí ak je v tejto zmluve uvedené inak.
2. Písomnosť zaslaná poštou doporučene sa považuje za doručenú dňom, keď ju adresát prijal alebo odmietol prijať. Všetky písomnosti sa považujú za doručené aj v prípade, ak zmluvná strana svojím konaním alebo opomenutím zmarí doručenie písomností alebo písomnosť pošta vráti ako nedoručenú, účinky doručenia nastávajú v deň, keď bude písomnosť prípadne zásielka vrátená druhej zmluvnej strane.
3. Písomnosť doručovaná osobne alebo licencovaným kuriérom sa považuje za doručenú jej odovzdaním. Ak adresát odmietne písomnosť prevziať, písomnosť sa považuje za doručenú dňom jej odmietnutia potvrdeného osobou, ktorá doručuje písomnosť.
4. V prípade akejkoľvek zmeny adresy určenej na doručovanie písomností na základe tejto zmluvy sa zmluvné strany zaväzujú bezodkladne informovať o zmene adresy; v takomto prípade je pre doručovanie rozhodujúca nová adresa riadne oznámená zmluvnej strane pred odolaním písomností.
5. Zmluvné strany sa dohodli na oprávnení doručovať písomnosti týkajúce sa záväzku medzi zmluvnými stranami, ktoré vyplývajú z tejto zmluvy aj prostredníctvom e-mailu oprávnených osôb zmluvných strán podľa zoznamu oprávnených osôb objednávateľa a zoznamu oprávnených osôb poskytovateľa; to neplatí ak je v tejto zmluve uvedené inak.

## Článok XVI

## Ukončenie zmluvy

1. Pred uplynutím doby uvedenej v článku VII tejto zmluvy alebo vyčerpaním finančného limitu určeného v článku V tejto zmluvy táto zmluva zaniká:
2. vzájomnou písomnou dohodu zmluvných strán,
3. písomnou výpoveďou ktoroukoľvek zo zmluvných strán bez uvedenia dôvodu, pričom výpovedná lehota je 6 mesiacov a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane,
4. písomným odstúpením od zmluvy v prípade podstatného porušenia zmluvy poskytovateľom, a to nasledujúci deň po doručení písomného oznámenia objednávateľa o odstúpení od zmluvy poskytovateľovi, ak oznámenie o odstúpení neobsahuje neskorší dátum zániku zmluvy,
5. nastaním právnej skutočnosti určenej všeobecne záväzným právnym predpisom (napr. Obchodným zákonníkom, zákonom o verejnom obstarávaní).
6. Za podstatné porušenie tejto zmluvy poskytovateľom sa považuje ak poskytovateľ poruší svoj (aj jednotlivý) záväzok určený v :

a) článku II bode 1 písm. a) tejto zmluvy,

b) článku III bode 1 tejto zmluvy,

c) článku IV bode 7 tejto zmluvy,

d) článku VI bode 1 tejto zmluvy alebo

e) ak poskytovateľ poruší svoj záväzok určený v článku X bode 1 a/alebo bode 2 tejto zmluvy.

## Článok XVII

## Platnosť a účinnosť zmluvy

1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi a tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluvy, v jej prípadných dodatkoch a vo faktúrach poskytovateľa doručených objednávateľovi, a to zverejnenie objednávateľom počas trvania tejto povinnosti podľa § 5a ods. 1, 6 a 9 a § 5b zákona o slobodnom prístupe k informáciám. Tento súhlas možno odvolať len po predchádzajúcom písomnom súhlase objednávateľa.
2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1,6 a 9 zákona o slobodnom prístupe k informáciám).

## Článok XVIII

## Záverečné ustanovenia

1. Akékoľvek zmeny a doplnky k tejto zmluve možno vykonať iba po vzájomnej dohode zmluvných strán, a to len formou písomného dodatku podpísaného oboma zmluvnými stranami, a to v súlade s § 18 zákona verejnom obstarávaní.
2. V prípade, ak nastane mimoriadna udalosť určená v článku IX tejto zmluvy, pričom lehoty a termíny v zmysle článku IX bodu 2 tejto zmluvy neplynú, tak je možné písomným dodatkom k tejto zmluve predĺžiť dobu jej trvania vo vzťahu k jej časovému (ročnému vymedzeniu) podľa článku VII o dobu 6 mesiacov v súlade s bodom 1 tohto článku. Zmenou zmluvy v súlade s týmto bodom tohto článku zmluvy nedochádza k úprave ceny za predmet plnenia.
3. Táto zmluva je uzavretá podľa právneho poriadku Slovenskej republiky, pričom práva, povinnosti a právne vzťahy neupravené touto zmluvou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a inými príslušnými všeobecne záväznými právnymi predpismi.
4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a/alebo právnymi aktmi Európskej únie, nespôsobí to neplatnosť celej tejto zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.
5. Zmluvné strany sa zaväzujú, že akékoľvek prípadné vzájomné spory, ktoré budú súvisieť s touto zmluvou, budú prednostne riešené vzájomnou dohodou. Ak sa nepodarí spor vyriešiť rokovaním a dohodou, tak ktorákoľvek zo zmluvných strán sa môže obrátiť na vecne a miestne príslušný súd Slovenskej republiky.
6. Zmluvné strany sa zaväzujú bezodkladne písomne oznámiť druhej zmluvnej strane každú zmenu údajov uvedených v tejto zmluve, ktoré by mohli mať vplyv na plnenie záväzkov zmluvných strán a dosiahnutie účelu tejto zmluvy. Táto zmluva je záväzná aj pre prípadných právnych nástupcov jednotlivých zmluvných strán.
7. Objednávateľ pri spracúvaní osobných údajov poskytnutých poskytovateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: <https://www.nbs.sk/sk/ochrana-osobnych-udajov>.
8. Táto zmluva je vyhotovená a podpísaná v (6) šiestich rovnopisoch, pričom objednávateľ dostane (4) štyri rovnopisy a poskytovateľ dostane (2) dva rovnopisy. Všetky rovnopisy sú považované za rovnocenné.
9. Neoddeliteľnú súčasť tejto zmluvy tvoria nasledovné prílohy:

Príloha 1- Špecifikácia predmetu plnenia

Príloha 2 - Požiadavky na odbornú spôsobilosť expertov poskytovateľa

Príloha 3 - Zoznam poskytovateľových subdodávateľov.

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že sa s touto zmluvou dôkladne oboznámili, jej obsahu porozumeli, v celom rozsahu s ňou súhlasia, zaväzujú sa ustanoveniami tejto zmluvy dobrovoľne plniť a prostredníctvom svojich zástupcov ju podpísali na znak toho, že je určitá a zrozumiteľná, a že zodpovedá ich slobodnej a vážnej vôli.

Za objednávateľa : Za poskytovateľa:

V Bratislave, dňa .......................... V ......................, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oprávnená osoba Oprávnená osoba

## Príloha 1- Špecifikácia predmetu plnenia

**16. OPIS PREDMETU ZÁKAZKY**

* 1. Predmetom zákazky je:
		1. Zmapovanie a zhodnotenie súčasného stavu procesov v Národnej banke Slovenska, porovnanie ich výkonnosti s procesmi iných 2 centrálnych bánk Eurosystému a návrh budúceho stavu procesov na základe týchto analýz a odbornej skúsenosti poskytovateľa (ďalej aj ako „projekt“) a
		2. poskytovanie služieb podpory riadenia implementácie navrhovaných zmien (ďalej aj „služby projektového manažéra“).
	2. Hlavným zámerom Národnej banky Slovenska v tomto projekte je zmapovanie skutočnej situácie a aktuálnej výkonnosti jednotlivých procesov, získanie odporúčaní na zlepšenie ich fungovania a následne podpora pri riadení zmien, ktoré sa vedenie Národnej banky Slovenska rozhodne na základe tejto analýzy realizovať.
	3. Predmetom redizajnu procesov a optimalizácie pracovných činností (ďalej len „projekt“) sú aktivity a činnosti vo všetkých hlavných, riadiacich a podporných procesoch Národnej banky Slovenska, ktoré prebiehajú v rámci 7 úsekov (interný organizačný útvar najvyššej úrovne), 25 odborov (interný organizačný útvar druhej najvyššej úrovne), 84 oddelení (interný organizačný útvar tretej najvyššej úrovne) a pokrývajú činnosti približne 1160 zamestnancov. Predpokladaný počet procesov, ktorých sa tento projekt týka je 50.

* 1. Očakávané základné aktivity v projekte sú:
		1. Zmapovanie a zhodnotenie (AS IS) procesov a podprocesov, účastníkov, súvisiacej internej (riadiacej) dokumentácie, kapacity, IT podpory, jednotlivých udalostí,
		2. Identifikácia možných duplicít a problémových miest (možná optimalizácia),
		3. Vytvorenie celkovej procesnej mapy NBS,
		4. Analýza procesov 2 vybraných CB – ich kapacita a KPIs,
		5. Navrhovaný (TO BE dizajn) jednotlivých optimalizovaných procesov, odporúčania pre kapacitu a KPIs jednotlivých procesov,
		6. Vytvorenie celkovej (TO BE) procesnej mapy NBS,
		7. Plán implementácie navrhovaných zmien v procesoch do praxe.
	2. Národná banka Slovenska požaduje, aby aktivity mapovania a zhodnotenia procesov NBS a analýza procesov 2 vybraných centrálnych bánk (benchmarking) z Eurosystému prebiehali súčasne, nakoľko je potrebné pri navrhovaní budúceho stavu procesov (najmä v oblasti kapacity a KPIs) brať do úvahy výstupy oboch aktivít.
	3. Výstupom z projektu bude vypracovanie záverečnej správy, ktorá bude obsahovať:
		1. Aktuálna procesná mapa NBS, diagramy a karty jednotlivých procesov, výstupy z kapacitnej a výkonnostnej analýzy a výsledky porovnania s jednotlivými procesmi 2 centrálnych bánk z Eurosystému,
		2. Návrh odporúčanej procesnej (TU BE) mapy NBS, diagramy a karty jednotlivých procesov, vrátene odporúčaných cieľov v ich kapacite a výkonnosti,
		3. Návrh plánu implementácie jednotlivých odporúčaných zmien, vrátane potrebných úprav v organizačnej štruktúre, interných normách (predpisoch) pre jednotlivé oblasti v čase.

* 1. Národná banka Slovenska požaduje vypracovanie záverečnej správy od úspešného uchádzača do šiestich mesiacov odo dňa nadobudnutia účinnosti zmluvy a poskytovanie služieb projektového manažéra v nasledujúcich šiestich mesiacoch odo dňa riadneho odovzdania záverečnej správy.
	2. Popis jednotlivých častí realizácie zákazky a ich charakteristika:
		1. **Zmapovanie a hodnotenie existujúcich procesov:**

Táto časť bude zameraná na mapovanie a zhodntenie aktuálneho (AS-IS) stavu procesov Národnej banky Slovenska. V jej rámci prebehnú potrebné analytické aktivity a stretnutia (pracovné workshopy) s vlastníkmi jednotlivých procesov a odbornými pracovníkmi pre jednotlivé agendy s cieľom získať všetky potrebné informácie o samotnom predmete vykonávaných procesov (regulačná legislatíva, interné predpisy, metodické postupy, známe problémové oblasti...) a  aktuálnej situácii (kapacita a výkonnosť).

Procesy v Národnej banke Slovenska sú zaradené do 16 oblastí, z toho 8 oblastí je tzv. hlavných (core) a 8 oblastí je podporných a riadiacich. Oblasti zahŕňajúce hlavné procesy pokrývajú menovú politiku, bankové operácie, dohľad nad finančným trhom, emisiu bankoviek a mincí, platobný styk, štatistiku, výskum a agendu riadiacich orgánov.

Podporné a riadiace procesy sú začlenené v oblastiach riadenia ľudských zdrojov, komunikácie a medzinárodných vzťahov, legislatívno-právnej agendy, hospodársko-prevádzkových služieb, IT, účtovníctva a finančného riadenia, ochrany a bezpečnosti a interného auditu.

Celkovo, v 16 vyššie uvedených oblastiach sa jedná o približne 50 procesov. Pri tejto procesnej analýze sa bude využívať štandardná metodika procesného riadenia v notácii BPMN 2.0, a jej výstupy musia byť dodané aj elektronicky v niektorom z bežných formátov MS Office.

Výstupom tejto časti bude detailná karta každého procesu, obsahujúca všetky relevantné údaje o procese (vlastník, zákazník, účastníci, vstupy, výstupy, aktivity, legislatíva, IT, metriky, udalosti, rozhrania....), jeho procesný diagram, zmeraná pracovná kapacita (FTE) a jeho aktuálna výkonnosť (KPIs). Výstupom tejto časti bude aj aktuálna celková procesná mapa NBS, v ktorej budú jednotlivé procesy štruktúrované do procesných oblastí a hierarchizované.

Súčasťou mapovania a zhodnotenia existujúcich procesov bude porovnanie procesov Národnej banky Slovenska s  procesmi v iných (min. 2) centrálnych bankách členských krajín Eurosystému. Zber údajov o procesoch a ich výkonových parametroch nie je súčasťou predmetu zákazky – tieto vstupy poskytne úspešnému uchádzačovi verejný obstarávateľ. Úspešný uchádzač, v prípade potreby (pre zapezpečenie porovnateľnosti údajov), vytvorí transparetný prevodový mostík pre porovanie kapacity a výkonnosti jednotlivých procesov.

* + 1. **Návrh budúceho (optimalizovaného) stavu procesov:**

Táto časť bude zameraná na vypracovanie návrhu nových, optimalizovaných procesov v dohodnutom štandarde pre všetky procesy Národnej banky Slovenska. Pri príprave návrhu jednotlivých optimalizovaných procesov navrhne poskytovateľ/poskytovateľ odstránenie zjavných nedostatkov, prebytočné a nesystémové činnosti súčasného stavu identifikované v predchádzajúcej časti. Ďalším vstupom pre návrh budúceho stavu procesov budú skúsenosti úspešného uchádzača z podobných projektov a tiež výsledky porovnávania výkonnosti procesov Národnej banky Slovenska s 2 vybranými centrálnymi bankami Eurosystému. Optimalizačné opatrenia definované v predchádzajúcich aktivitách budú zapracované do zmapovaných procesných diagramov súčasného stavu, a tak sa namodeluje budúci stav jednotlivých procesov.

Výstupom tejto časti bude návrh jednotlivých optimalizovaných procesov Národnej banky Slovenska do budúcnosti vo forme procesného diagramu, novej karty procesu, odporúčanej výkonnosti (KPIs) a kapacity (FTE). Aj pri návrhu budúceho stavu procesov sa bude využívať štandardná metodika procesného riadenia v notácii BPMN 2.0, a jej výstupy musia byť dodané aj elektronicky v niektorom z bežných formátov MS Office. Rovnako bude výstupom tejto časti aj návrh celkovej procesnej (TO – BE) mapy NBS v ktorej budú jednotlivé procesy štruktúrované do procesných oblastí a hierarchizované.

* + 1. **Návrh implementačného plánu a odporúčaní pre postup:**

Táto časť bude zameraná na vypracovanie plánu implementačných aktivít, ktorý bude obsahovať návrh potrebných zmien, vrátane potrebných úprav interných riadiacich aktov a postupov,  ich odporúčaný časový harmonogram, potrebné organizačné zabezpečenie (implementačné tímy), spôsob mitigácie rizík a potrebu organizácie školiacich aktivít. Navrhnuté odporúčania nebudú pre Národnú banku Slovenska záväzné. Bude na rozhodnutí verejného obstarávateľa, ktoré odporúčania sa budú implementovať.

Výstupom tejto časti bude plán zmien pre každý proces, vrátane havarijných a nápravných plánov, odhadovaný počet hodín projektového manažéra (senior manažér implementácie) potrebných na implementáciu vybraných odporúčaní a zmien, indikáciu potrebných zmien v internej dokumentácii a organizačnej štruktúre, projektový plán (napr. Ganttov diagram) jednotlivých krokov implementácie, vrátane zoznamu rizík a plánu ostatných podporných projektových aktivít (komunikácia a pod.).

* + 1. **Poskytovanie služieb projektového manažéra:**

Hlavným cieľom poskytovania služieb projektového manažéra (senior manažér implementácie) je úspešná implementácia konkrétnych odporúčaní zo záverečnej správy vo vybraných organizačných útvaroch Národnej banky Slovenska, ktorej základným predpokladom je, že ju bude riadiť skúsený projektový manažér (senior manažér implementácie) úspešného uchádzača, ktorý participoval pri príprave návrhu týchto zmien (optimalizovaných procesov). Poskytovanie týchto služieb sa bude realizovať na základe rozhodnutia verejného obstarávateľa a na základe písomnej objednávky verejného obstarávateľa, pričom verejný obstarávateľ si nemusí objednať žiadne služby projektového manažéra. Služby podpory riadenia implementácie predstavujú prácu senior manažéra implementácie v predpokladanom max. objeme 100 človekodní/osobodní (800 človekohodín/osobohodín). Prácou projektového manažéra sa v tejto časti rozumie riadenie interného projektu verejného obstarávateľa zameraného na implementáciu odporúčaných zmien a zahŕňa aj podporu pri vypracovávaní dokumentácie, detailných postupov zmien a havarijných plánov, sledovanie, vyhodnocovanie, úpravu implementačných činností, ich priebežné posudzovanie a celkové vyhodnotenie projektu a jeho výsledku v súčinnosti s koordinačnou pracovnou skupinou verejného obstarávateľa.

## Príloha 2 – Požiadavky na odbornú spôsobilosť expertov poskytovateľa

**Kľúčový expert č. 1 – Senior projektový manažér:**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

Expert musí spĺňať nasledujúce minimálne požiadavky:

- Ukončené vysokoškolské vzdelanie min. 2. stupňa; preukazuje dokladom o požadovanom vzdelaní.

- Minimálne 10 rokov odbornej praxe, z toho minimálne 5 rokov v oblasti projektového riadenia v projektoch ako projektový manažér; preukazuje životopisom.

- Certifikát v oblasti projektového riadenia minimálne na úrovni PRINCE 2 Practitioner alebo iný obdobný ekvivalent (certifikát IPMA stupeň B, PMI CAPM na porovnateľnej úrovni ako Prince2 Practitioner); preukazuje platným certifikátom.

- Jedna osobná praktická skúsenosť s riadením projektu, prípadne v pozícii tzv. quality assurance manažéra v reorganizačnom projekte v maticovo riadenej organizácii, ktorá zamestnáva aspoň 500 zamestnancov za predchádzajúce 3 roky od vyhlásenia verejného obstarávania.

- Znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

- Počet osobných praktických skúseností : <vyplní uchádzač>\*

Kľúčový expert č. 1 je zodpovedný za riadenie celého projektu vo všetkých jeho fázach, vedenie dokumentácie, preberanie výstupov a komunikáciu s obstarávateľom.

**Kľúčový expert č. 2 – Senior** **procesný analytik:**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

Expert musí spĺňať nasledujúce minimálne požiadavky:

- Ukončené vysokoškolské vzdelanie min. 2. stupňa; preukazuje dokladom
o požadovanom vzdelaní.

- Minimálne 10 rokov odbornej praxe, z toho minimálne 5 rokov v oblasti procesného riadenia a optimalizácie v projektoch ako procesný expert, resp. projektový manažér; preukazuje životopisom.

- Certifikát v oblasti procesného riadenia Lean Management minimálne na úrovni Lean Expert alebo iný obdobný ekvivalent (Six Sigma Black Belt a pod.); preukazuje platným certifikátom.

- Jedna osobná praktická skúsenosť s realizáciou projektov optimalizácie procesov
v maticovo riadenej organizácii, ktorá zamestnáva aspoň 500 zamestnancov na pozícii procesný analytik za predchádzajúce 3 roky od vyhlásenia verejného obstarávania.

- Znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

- Počet osobných praktických skúseností : <vyplní uchádzač>\*

Kľúčový expert č. 2 je zodpovedný za vykonávanie procesných analýz v rámci predmetného projektu, kapacitné a výkonnostné analýzy a za prípravu optimalizačných návrhov na zvýšenie výkonnosti jednotlivých procesov.

**Kľúčový expert č. 3 – Procesný analytik:**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

Expert musí spĺňať nasledujúce minimálne požiadavky:

- Ukončené vysokoškolské vzdelanie min. 2. stupňa; preukazuje dokladom o požadovanom vzdelaní.

- Minimálne 5 rokov odbornej praxe, z toho minimálne 3 roky v oblasti procesného riadenia a optimalizácie ako procesný analytik; preukazuje životopisom.

- Certifikát v oblasti procesného riadenia Lean Management minimálne na úrovni Lean thinking alebo iný obdobný ekvivalent (Six Sigma Green Belt a pod.); preukazuje platným certifikátom.

- Jedna osobná praktická skúsenosť s realizáciou projektov optimalizácie procesov
v maticovo riadenej organizácii, ktorá zamestnáva aspoň 500 zamestnancov na pozícii procesný analytik za predchádzajúce 3 roky od vyhlásenia verejného obstarávania.

- Znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

- Počet osobných praktických skúseností : <vyplní uchádzač>\*

Kľúčový expert č. 3 je zodpovedný za vykonávanie procesných a organizačných analýz v rámci predmetného projektu a za posúdenie interných organizačných dokumentov a smerníc.

**Kľúčový expert č. 4 – Projektový analytik:**

**Meno, priezvisko:** <vyplní uchádzač>

**Počet jeho osobodní na predmet plnenia:** <vyplní uchádzač>

Expert musí spĺňať nasledujúce minimálne požiadavky:

- Ukončené vysokoškolské vzdelanie min. 2 stupňa; preukazuje dokladom o požadovanom vzdelaní.

- Minimálne 5 rokov odbornej praxe, z toho minimálne 3 rokov v oblasti projektového riadenia v projektoch ako projektový analytik; preukazuje životopisom.

- Certifikát v oblasti projektového riadenia PRINCE2 minimálne na úrovni Foundation alebo iný obdobný ekvivalent (certifikát IPMA stupeň D, PMI CAPM na porovnateľnej úrovni ako Prince2 Foundation); preukazuje platným certifikátom.

- Jedna osobná praktická skúsenosť s reorganizačným projektom v maticovo riadenej organizácii, ktorá zamestnáva aspoň 500 zamestnancov za predchádzajúce 3 roky od vyhlásenia verejného obstarávania.

- Znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

- Počet osobných praktických skúseností : <vyplní uchádzač>\*

Kľúčový expert č. 4 je zodpovedný za vykonávanie potrebných projektových analýz a prípravy dokumentácie, a plánov postupu v rámci predmetného projektu.

\* Počet osobných praktických skúsenosti kľúčových expertov vrátane ďalších projektov vyplnený podľa ponuky konkrétneho uchádzača. Projektom (riešením praktických úloh) sa myslí vždy taká praktická skúsenosť, ktorá prislúcha jej vecnému opisu pri konkrétnom kľúčovom expertovi.

## Príloha 3 - Zoznam poskytovateľových subdodávateľov

*(V prípade plnenia predmetu zmluvy subdodávateľom vyplnený úspešným uchádzačom podľa § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)*